open-index/open-wikipedia-markdown huggingface dataset:
פליקס צוואייר

**פליקס צוואייר** (בגרמנית: **Felix Zwayer**; נולד ב-19 במאי 1981) הוא שופט כדורגל גרמני. צוואייר שופט משחקים בגרמניה, וכן במסגרות משחקים של פיפ"א. בנוסף, הוא שופט בכיר מטעם אופ"א.

## קריירת שיפוט
צוואייר החל את קריירת השיפוט שלו בשנת 2004, כששימש בתור שופט מטעם פדרציית הכדורגל הגרמנית. שלוש שנים לאחר מכן, הוא קודם להיות שופט של הבונדסליגה השנייה, ולעיתים שימש כעוזר שופט בבונדסליגה. בשנת 2009, הוא קודם להיות שופט בונדסליגה.

ב-21 בפברואר 2016, צוואייר הרחיק את מאמן באייר לברקוזן, רוג'ר שמידט, במשחקה נגד בורוסיה דורטמונד, לאחר שהוא העניק לדורטמונד כדור חופשי שהוביל לשער של דורטמונד, השער היחיד במשחק. בתחילה, שמידט סירב לעזוב את הקווים, מה שגרם לצוואייר להשעות את המשחק ולהוריד את השחקנים מכר הדשא. המשחק אותחל לאחר שמונה דקות, ללא שמידט.

ב-30 באפריל 2018, פיפ"א הודיעה שהוא ישמש כאחד משופטי הווידאו במונדיאל 2018 ברוסיה, המונדיאל הראשון שבו היה שימוש בטכנולוגיית ה-VAR. ביוני 2023 שפט את משחק הגמר של ליגת האומות בין ספרד וקרואטיה.

## קישורים חיצוניים

## הערות שוליים

קטגוריה:שופטי כדורגל גרמנים
קטגוריה:גרמנים שנולדו ב-1981
ואדודארה

**ואדודארה** (בגוג'ראטית: **વડોદરા**; בהינדי: **वड़ोदरा**; באנגלית: **Vadodara**; ידועה גם בשמה הישן **בארודה**, באנגלית: **Baroda**) היא עיר השוכנת על גדות נהר וישוואמיטרי (Vishwamitri River) במדינת גוג'ראט שבהודו. היא משמשת כבירת מחוז ואדודרה. שם העיר נגזר מהשפע של עצי בניין (ואד) באזור. ואדודארה מכונה גם באופן מקומי "עיר התרבות" (Sanskrutik Nagari) ו"עיר האמנות" (Kala Nagari) של הודו.

העיר מפורסמת באתרים כמו ארמון לקשמי וילאס (Lakshmi Vilas Palace), ששימש כמעון של שושלת גאיקוואד (Gaekwad dynasty) ששלטה במדינת ברודה. היא גם משכנה של אוניברסיטת מהאראג’ה סייאג’יראו (Maharaja Sayajirao) של ברודה.

## מקור השם
העיר נקראה בעבר צ'נדנאוואטי (Chandanavati) על שמו של ראג'ה צ'נדן משושלת דוד פרמר רג'פוט. היא הייתה ידועה גם בשם ויראקשטרה (Virakshetra) – "ארץ הלוחמים". מאוחר יותר נקראה ודפטרקה (Vadpatraka) או ודודרה (Vadodará), ולפי המסורת, מדובר בשיבוש של המילה בסנסקריט "ואטודרה" (Vatodara), שפירושה "בתוך בטנו של עץ הבניאן".

נכון לשנת 2009, כמעט בלתי אפשרי לקבוע מתי בדיוק התרחשו שינויים אלו בשם. סוחרים ונוסעים אנגלים מוקדמים מהמאה ה-15 הזכירו את העיר בשם "ברודה" (Baroda), ומכאן נגזר השם האנגלי. בשנת 1974, לאחר קבלת העצמאות, שונה שמה הרשמי של העיר בחזרה ל"ואדודארה".

## היסטוריה

### פרהיסטוריה
באקוטה (Akota), שכיום מהווה פרוור של ואדודארה, חפירות ארכאולוגיות חשפו מרבצים עשירים של מיקרוליתים (כלי אבן זעירים), המהווים ראיה מוקדמת להתיישבות באזור. אנשים פרהיסטוריים אלו עסקו בציד ודיג, וחיו לא יאוחר משנת 1000 לפני הספירה.

## גאוגרפיה
ואדודארה ממוקמת בקואורדינטות 22.30° צפון ו-73.19° מזרח במערב הודו, בגובה של 128 רגל (39 מטרים). היא העיר העשירית בגודלה בהודו, עם שטח של 400 קמ"ר (150 מייל רבוע) ואוכלוסייה של 3.5 מיליון תושבים, לפי מפקד האוכלוסין שנערך ב-2010. העיר שוכנת על גדות נהר הוישוואמיטרי (Vishwamitri), במרכז גוג'ראט. העיר נמצאת במישור הפורה בין נהרות מהי ו-נרמדה. לפי הלשכה הסטנדרטית ההודית, אזור זה נמצא באזור סיסמי דרגה III, בסולם מ-I עד V (בהתאם לרמת הרגישות לרעידות אדמה).

## דפוסי האקלים
ישנן שלוש עונות עיקריות באזור ואדודארה – עונת הקיץ, עונת המונסונים ועונת החורף. מלבד עונת המונסונים, האקלים באזור ואדודארה יבש למדי. מזג האוויר חם למדי בחודשים מרץ עד יולי, כאשר טמפרטורת המקסימום הממוצע בחודשים הללו היא 40 מעלות צלזיוס וטמפרטורת המינימום הממוצעת בחודשים הללו היא 23 מעלות צלזיוס. מנובמבר עד פברואר הטמפרטורה המקסימלית הממוצעת היא 30 מעלות צלזיוס, טמפרטורת המינימום הממוצעת היא 15 מעלות צלזיוס, והאקלים יבש במיוחד. עונת המונסונים נמשכת מאמצע יוני ועד אמצע ספטמבר. כמות הגשמים הממוצעת בתקופה זו היא 93 ס"מ, אך בלא מעט מקרים הגשמים העזים גורמים להצפות חמורות בעיר.

## קישורים חיצוניים

* 
* 

## הערות שוליים

קטגוריה:גוג'ראט: ערים
גוואליור

**גוואליור** (בהינדי: **ग्वालियर**) היא עיר גדולה במדינה ההודית מאדהיה פרדש. העיר ממוקמת במחוז גוואליור. העיר ממוקמת כ-343 קילומטרים מדרום לדלהי, עיר הבירה של הודו. מספר התושבים בעיר היה 1,250,740 נכון ל-2011. גוואליור ממוקמת בגובה 196 מטר מעל פני הים.

העיר והמצודה שבה היו בעלי חשיבות רבה עבור ממלכות שונות לאורך ההיסטוריה ששלטו באזור צפון הודו.

## קישורים חיצוניים

* 

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:מאדהיה פרדש: ערים
מירזאפור

**מירזאפור** (בהינדי: ; באורדו: **مرزاپور**; באנגלית: **Mirzapur**) היא עיר גדולה בצפון הודו, במדינה ההודית אוטר פרדש. העיר ממוקמת כ-650 קילומטרים מדרום לדלהי, עיר הבירה של הודו. מספר התושבים בעיר היה 2,496,970 נכון ל-2011. מירזאפור ממוקמת בגובה 80 מטר מעל פני הים.

התעשייה העיקרית במירזאפור היא ייצור שטיחים. רוב השטיחים נמכרים ברחבי העולם משום שהביקוש לשטיחים בהודו מאוד מוגבל. תעשייה מרכזית נוספת היא ייצור סירי מתכת.

## קישורים חיצוניים

* 

## הערות שוליים

קטגוריה:אוטר פרדש: ערים
Wind-up Records

**Wind-up Records** הוא מותג הקלטות שהוקם על ידי אלן מלצר ודיאנה מלצר בניו יורק. הלקוחות ידועים של החברה הם אוונסנס וקריד.

החברה הוקמה על ידי אלן מלצר ושאתו בשנת 1997. תקופה מסוימת זה היה מותג תקליטים עצמאי הגדול בעולם. בין האמנים של החברה היו אוונסנס, סית'ר, The Revivalists וקריד.

בשנת 2011 מייסד אלן מלצר נפטר. בשנת 2012 חלק מזכויות החברה הועברו ליוניברסל מיוזיק גרופ. בשנת 2015 Concord Music Group רכשה את יתר הפעילות ומותג תקליטים Wind-up Records הפסיק להתקיים.

## קישורים חיצוניים
* 
* רעיון עם דיאנה מלצר

קטגוריה:מוזיקה אלקטרונית
קטגוריה:חברות תקליטים
מוחנגה

**מוחנגה** (בצרפתית: **Muhanga**) היא העיר והמטרופולין השנייה בגדולה ברואנדה והיא נמצאת בנפת מוחנגה  שבמחוז הדרום .

שם העיר הקודם של מוחנגה היה **גיטאראמה** (בצרפתית: **Gitarama**) והוא היה בשימוש עד ל-2006.

## גאוגרפיה
העיר נמצאת כ-45 ק"מ מבירת המדינה קיגאלי, כ-85 ק"מ מהעיירה הקטנה קיבחו  וכ-40 ק"מ מהעיירה ניאנזה .

## תנועה ותחבורה
העיר נמצאת ליד הכבישים RN1 ו-RN7. בנוסף, בעיר נמצא מספר רב של תחנות דלק.

## אקלים
הטמפרטורה הממוצעת היא 20 מעלות צלזיוס. החודש הכי חם הוא ינואר (22 מעלות צלזיוס). החודש הכי קר הוא מאי (18 מעלות צלזיוס). כמות המשקעים הממוצעת היא 989 מילימטרים בשנה. חודש מרץ הוא החודש שיש בו הכי הרבה גשם (150 מ"מ גשם), וחודש יולי הוא החודש שיש בו הכי פחות גשם (3 מ"מ גשם).

## מוסדות בעיר
בעיר יש בית חולים, אצטדיון, תחנה מרכזית, מרכז לאמנויות, תחנת משטרה ובית כלא. בנוסף יש מספר רב של סניפי בנק, כנסיות, סופרמרקטים, בתי מלון, מכללות ובתי ספר.

## קישורים חיצוניים

## הערות שוליים

קטגוריה:רואנדה: ערים
צ'אטני

230px|ממוזער|צ'אטני נענע ולימון
**צ'אטני** (בהינדי: **चटनी**) הוא רוטב מתובל שמקורו בתת-היבשת ההודית, ומוגש לרוב עם מאכלים מהמטבח ההודי.

## סוגי צ'אטני
רטבי צ'אטני אותנטיים מכילים כמויות משמעותיות של פלפלים חריפים ירוקים טריים. המרכיב העיקרי השני בצ'אטני הם בדרך כלל פירות וירקות שונים. את רוב רטבי הצ'אטני המכילים ירקות מכינים בבלנדר, בעוד שאת רטבי הצ'אטני על בסיס פירות מכינים בדרך כלל מפירות מבושלים. קיימים מגוון סוגי רטבי צ'אטני, ביניהם:
* צ'אטני קוקוס
* צ'אטני בצל
* צ'אטני עגבניות
* צ'אטני מנטה או כוסברה (שניהם נקראים לעיתים קרובות "צ'אטני הארי", שכן המשמעות של "הארי" בהינדי היא "ירוק")
* צ'אטני תמרינדי
* צ'אטני מנגו (עשוי ממנגו ירוק)
* צ'אטני ליים (עשוי מליים שלם)
* צ'אטני שום (עשוי משום טרי, קוקוס ואגוז אדמה)
במדינות עם מזג אוויר מתון יחסית, משתמשים במרכיבים מקומיים נפוצים להכנת הצ'אטני, כגון תפוחים, אפרסקים או עגבניות.

התבלינים הנפוצים ביותר בצ'אטני כוללים חילבה, כוסברה, כמון ואסאפואטידה. תבלינים נוספים המשולבים ברוטב כוללים סוכר, מלח שולחן, שום, תמרינדי או ג'ינג'ר.

## קישורים חיצוניים

* 

קטגוריה:רטבים
קטגוריה:המטבח ההודי
קטגוריה:רליש
The Silvia Night Show

**The Silvia Night Show** היא תוכנית טלוויזיה איסלנדית העוקבת אחרי האלטר-אגו של אוגוסטה אווה ארלנסדוטיר - סילביה נייט (באיסלנדית - Silvía Nótt). לתוכנית פרקים באיסלנדית ופרקים באנגלית שנעשו על מנת לקדם את נייט באירוויזיון לשנת 2006 שהתקיים באתונה שביוון.

התוכנית עקבה אחרי כל השערוריות שלהן גרמה נייט באירוויזיון 2006 ותיעד את הופעתה ואת התמוטטות העצבים שהייתה לה לאחר שלא עלתה לגמר וסיימה במקום ה-13 עם 62 נקודות בלבד.

סילביה נייט קיבלה תשומת לב נוספת בעקבות התוכנית לאחר שהתבטאה נגדה בצורה בלתי רגילה באומרה: ש"התוכנית היא זבל גמור". בשנת 2007 יצא לתוכנית DVD עם כל הפרקים כולל התמוטטות העצבים שהייתה לה באירוויזיון 2006.

בשנת 2007 יצאה התוכנית בשוודיה בערוץ TV400, התוכנית זכתה לרייטינג גבוה והפופולריות של נייט עלתה בהתאם במדינה.

## קישורים חיצוניים
* 
* Official Website
* The Silvia Night Show (episodes online)

קטגוריה:תוכניות טלוויזיה שעלו לשידור בשנות ה-2000
קטגוריה:סדרות טלוויזיה איסלנדיות
Windows 2.0

**Windows 2.0** היא סביבת ממשק משתמש גרפי בגרסת 16 סיביות, אשר פורסמה ב-9 בדצמבר 1987, והיא היורשת של Windows 1.0.

## תכונות
בגרסה זו, הציעה Windows יכולת הצגת חלונות חופפים. הגרסה החדשה גם הציגה קיצורי מקשים מתוחכמים יותר, וכן המונחים "Minimize" ו-"Maximize" החליפו את "Iconize" ו-"Zoom" מהגרסה הקודמת.

תכונות חדשות אחרות בחלונות 2.0 כללו VGA (אם כי ב-16 צבעים בלבד). גם השיפור במהירות, אמינות והשימושיות של חלונות הפכה את המחשבים לחלק מחיי היומיום של מספר עובדים. התווספות האייקונים בשולחן העבודה והשימוש בקיצורי המקשים סייעו להאיץ את העבודה עם סביבת ההפעלה.

IBM נתנה רישיון לממשק המשתמש הגרפי של Windows עבור OS/2 ושתי החברות ציינו כי היא ו-Windows 2.0 יהיו כמעט זהות לחלוטין.

## תמיכה ביישומים
גרסאות Windows הראשונות של מיקרוסופט וורד ומיקרוסופט אקסל רצו גם על Windows 2.0. בתוכנה זה גדלה התמיכה של מפתחי צד שלישי ב-Windows. עם זאת, רוב המפתחים שמרו גם על גרסאות MS-DOS, היות שמשתמשי Windows עדיין היו פלח שוק קטן. אלסופ סטיוארט מ-P.C. Letter חזה בינואר 1988 כי "כל מעבר לסביבה גרפית בסגנון IBM חייב להיות איטי באופן מטריד, ויונע אך ורק על ידי כוחות השוק", כי ממשק משתמש גרפי לוקה ב"ליקויים חמורים" כהגדרתו וכי המשתמשים נאלצים לעבור ל-DOS בעת ביצוע משימות רבות.

בתוכנה היו גם מספר יישומים מובנים:
* CALC - מחשבון.
* CALENDAR - לוח שנה.
* CARDFILE - מנהל מידע אישי.
* CLIPBRD - תוכנה לצפייה בתוכן הלוח.
* CLOCK - שעון.
* CONTROL - שירות לקביעת התצורה של Windpws 2.0.
* CVTPAINT - המרת קובצי צבע לפורמט 2.x.
* MSDOS - מנהל קבצים.
* NOTEPAD - עורך טקסט.
* PAINT - שירות המאפשר לצייר ולערוך תמונות על גבי צג המחשב.
* PIFEDIT - קובץ המגדיר כיצד תוכנת DOS תתנהל בחלונות.
* REVERSI - משחק מחשב של המשחק רברסי.
* SPOOLER - מנגנון הדפסה ברקע, המנהלת רשימת מסמכים הממתינים להדפסה ושולחת אותם למדפסת כשהיא מוכנה.
* TERMINAL - מדמה מסוף.
* WRITE - מעבד תמלילים.

## הסכסוך מול אפל
ב-17 במרץ 1988 הגישה חברת אפל תביעה נגד מיקרוסופט והיולט פקארד (HP), והאשימה אותן בהפרת זכויות היוצרים של אפל על תוכנת המקינטוש. אפל טענה כי "המראה והתחושה" של מערכת ההפעלה של המקינטוש מוגנים בזכויות יוצרים וכי Windows 2.0 משתמשת באייקונים זהים. בית המשפט פסק לטובת היולט פקארד ומיקרוסופט על כל ה-10 מתוך 189 הממשקים הגרפיים שאפל עסקה בהם, וקבע כי 10 רכיבי ממשק המשתמש אינם יכולים להיות מוגנים בזכויות יוצרים.

## קישורים חיצוניים

* Windows 2.0
* ההיסטוריה של Microsoft Windows
* Windows 2.03

## הערות שוליים

קטגוריה:מערכות הפעלה
קטגוריה:מערכות הפעלה מבית מיקרוסופט
קטגוריה:Windows
קטגוריה:תוכנות שהושקו ב-1987
יומברו

**יומברו** (באנגלית: **Umbro**) היא יצרנית בגדי ספורט, נעליים, וציוד לכדורגל בפרט, שנוסדה בשנת 1924 באנגליה. משרדי החברה הראשיים נמצאים בעיירה צ'ידל שבאנגליה ופעילותה של החברה בינלאומית.

יומברו מעצבת, מייצרת ומשווקת ציוד וסטים למדי כדורגל עבור קבוצות מקצועניות.
מוצריה נמכרים ביותר מ-90 מדינות ברחבי העולם.
מאז 2012 החברה נמצאת בבעלות התאגיד האמריקני Iconix Brand Group.

יומברו משמשת כחברת ההלבשה הרשמית של מועדוני הכדורגל אברטון, בורנמות' ווסטהאם יונייטד מהפרמייר ליג, נירנברג, שאלקה 04 וורדר ברמן מהבונדסליגה ועוד מועדונים בכירים ברחבי אירופה, כמו גם של מספר אתלטיים פרטיים ומשמשת גם כספונסר של מספר נבחרות לאומיות.

בישראל, משמשת יומברו כמלבישה הרשמית של קבוצות כדורגל רבות החל משנות השבעים.  החל מעונת 2019/2020 של קבוצת הכדורגל בית"ר ירושלים מליגת העל, כאשר  בעבר כבר עבדה יומברו עם הקבוצה בשנות השמונים. מעונת 2023/2024 גם של קבוצת הפועל באר שבע, והחל מעונת 2025/2026 גם את קבוצת מועדון ספורט אשדוד.

## קישורים חיצוניים

* 

קטגוריה:חברות בריטיות
קטגוריה:חברות אופנה בריטיות
קטגוריה:תאגידים רב-לאומיים
קטגוריה:מותגי הנעלה
ברייב

**ברייב** (באנגלית: **Brave**) הוא דפדפן קוד פתוח המפותח על ידי חברת Brave Software Inc, שהושק בשנת 2016, ומבוסס על כרומיום. 

נכון לשנת 2021, תומך Brave ב-Windows, MacOS, לינוקס, אנדרואיד ו-iOS.

## היסטוריה
Brave מפותח על ידי Brave Software, אשר נוסדה ב-28 במאי 2015 בידי המנכ"ל ברנדן אייך ומנהל הטכנולוגיות הראשי בריאן בונדי. ב-20 בינואר 2016, מספר חודשים אחרי הקמת החברה, הושקה הגרסה הראשונה של הדפדפן, שכללה חסימה חלקית של מודעות. לצד ההשקה הוכרז על תוכניות החברה לחלוקה בהכנסות.

ביוני 2018 פרסמה Brave גרסת  של הדפדפן. גרסה זו כוללת כ-250 מודעות, ושולחת יומן המפרט למשתמש אודות הגלישה שלו. בהמשך הודיעה Brave כי היא תערוך ניסויים מורחבים. בדצמבר אותה שנה קראה Brave להחרים את גוגל בשל שיטות הפרסום שלה.

ביוני 2019 התחילה Brave לבחון אלגוריתם חדש להתאמת חסימת פרסומות שהחליף את הכלי הקודם מבוסס ++C. לפי Brave, הפיתוחים של uBlock Origin ו-Ghostery היוו מקור השראה לכלי החדש שנטען לגביו שהוא מהיר פי 69 בממוצע מהקודם.

בנובמבר 2020 דיווחה החברה שהגיעה ל-20 מיליון משתמשים פעילים חודשיים, בפברואר 2021 היו 25 מיליון ובמאי 2021 כבר היו 32.4 מיליון.

בינואר 2021 נוספה לדפדפן האפשרות לחפש באמצעות מנוע החיפוש Ecosia.

במרץ 2021 קנתה Brave את מנוע החיפוש ברייב שגם הוא מותאם לשמירה על פרטיות המשתמש, ומציעה אותו כמנוע חיפוש מובנה בדפדפן.

## מודל עסקי
החברה המנהלת את הדפדפן הודיעה כי היא מפתחת תכונה המאפשרת למשתמשים לבחור לקבל את המודעות שנמכרו על ידי החברה במקום מודעות שנחסמו על ידי הדפדפן. Brave מתכוונת לשלם לבעלי אתרי תוכן 15% ו-70% למשתמשים. משתמשים יוכלו לתרום את נתח ההכנסות שלהם לבעלי אתרים ברשת התוכן באמצעות מיקרו-תשלום.

בגרסת הניסיון של הדפדפן, Brave ממקד את המודעות על ידי ניתוח היסטוריית הגלישה האנונימית של המשתמשים.

## BAT
ממוזער|סמל פלפורמת BAT
"Basic Attention Token" (בתרגום חופשי: אסימון תשומת הלב) או BAT, היא פלטפורמת החלפת מודעות מבוססת קוד פתוח, המבוססת על אתריום. הפלטפורמה זמינה ב-Brave באופן בלעדי. הרעיון שעומד בבסיס המיזם הוא שהמשתמשים יוכלו לשלם לבעלי אתרים. 

ב-Brave אמרו כי החברה מתכננת ליישם תוכנית שתאפשר לשלם למשתמשים בחזרה כדי להציג פרסומות.

## קישורים חיצוניים

* 

* דפדפן חדש ומהיר חוסם פרסומות כברירת מחדל ומשלם במקום זאת למשתמשים, Geektime, יניב אביטל, 24 בינואר 2016
* דפדפן חוסם פרסומות החל להציע למשתמשים שלו מטבעות דיגיטליים, Geektime, יניב אביטל, 11 בדצמבר 2017

## הערות שוליים

קטגוריה:דפדפנים
קטגוריה:תוכנות שהושקו ב-2016
קטגוריה:תוכנה חינמית
נונאטאק ניו ייר

**נונאטאק ניו ייר** (באנגלית: **New Year Nunatak**; מילולית: **נונאטאק השנה החדשה** או **נונאטאק ראש השנה**) הוא נונאטאק המצוי בחלקם המרכזי של נונאטאקי מאנינג בחלקו הדרום מזרחי של מדף הקרח אמרי באדמת מק. רוברטסון שבאנטארקטיקה. 

## היסטוריה
### גילוי הנונאטאק

הנונאטאק התגלה באמצעות תצלומי אוויר שבוצעו על ידי משלחת המחקר האנטארקטי הלאומית של אוסטרליה (Australian National Antarctic Research Expeditions) בשנת 1957.

### מקור השם

שמו של הנונאטאק ניתן לו על ידי ועדת השמות האנטארקטית של אוסטרליה, מאחר שמשלחת המחקר האנטארקטית הסובייטית הגיעה לנונאטאק ביום ראש השנה האזרחית בשנת 1966.

## קישורים חיצוניים

* נונאטאק ניו ייר באתר הסקר הגאולוגי של ארצות הברית
* נונאטאק ניו ייר באתר הגאזט האנטארקטי של ממשלת אוסטרליה
* נונאטק ניו ייר באתר הגאזט האנטארקטי המשווה SCAR

## הערות שוליים

ניו ייר
וליגר

[ממוזער|250px|וליגר של [ארנב-ים מהמין Dolabrifera dolabrifera]]
**וליגר** (Veliger, בעברית: **מפרשית**) הוא אחד משלבי הפגית של חלזונות החיים במים (בעיקר במי ים), צדפות ושיני-ים. שלב זה בא אחרי שלב הטרכופור (ציצנית) ובו מבלה הפגית את רוב זמנה בפלנקטון (צֶפֶת) שם היא גדלה ולעיתים גם ניזונה מחומרים אורגניים ויצורי פלנקטון קטנים יותר (כגון פיטופלנקטון). מאפיינו העיקרי של הווליגר הוא מספר אונות דמויות מפרש וריסים סמוך לפיו, שבאמצעותם הוא צף ולוכד לעצמו מזון מהפלנקטון. כעבור זמן מה, שנע בין שעות לחודשים (תלוי במין הטקסונומי), הווליגר יוצא מהפלנקטון, נצמד למצע (כגון קרקעית הים או שונית אלמוגים) ומתגלגל לגרסה מוקטנת של הייצור הבוגר.

## קישורים חיצוניים

* 

קטגוריה:אנטומיה של רכיכות
פנדרו

**פנדרו** (בכורדית: **پێندرۆ**, **Pêndro**) הוא כפר כורדי בכורדיסטן העיראקית, הממוקם במחוז ארביל, קרוב לגבול של עיראק עם טורקיה, הוא ממוקם כ-15–18 ק"מ צפונית לבארזאן. אוכלוסייתו מונה מעל 2,540 אנשים (נכון ל-2017).

## קישורים חיצוניים

## הערות שוליים

קטגוריה:כורדיסטן העיראקית: יישובים
ארנור סיגורדסון

**ארנור סיגורדסון** (באיסלנדית: **Arnór Sigurðsson**; נולד ב-15 במאי 1999) הוא כדורגלן איסלנדי שמשחק כקשר עבור מאלמו.

## קריירת מועדונים
### איסלנד
סיגורדסון תואר כשחקן מפתח עבור נורשפין (IFK Norrköping) בעונת 2018, שם הוא שיחק כקשר התקפי.

### רוסיה
ב-31 באוגוסט 2018, סיגורדסון חתם על חוזה ל-5 שנים עם מועדון צסק"א מליגת העל הרוסית. דמי ההעברה עמדו על כ-40 מיליון קרונות שוודית (כ-4,4 מיליון ליש"ט), דמי שיא שקיבל מועדון IFK Norrköping. סיגורדסון עשה את הופעת הבכורה שלו עבור צסק"א ב-19 ספטמבר 2018 במשחק נגד ויקטוריה פלזן והפך לשחקן האיסלנדי הצעיר ביותר אי פעם להופיע במשחק ליגת האלופות. הוא הבקיע את השער הראשון שלו עבור צסק"א ב-7 בנובמבר 2018 במשחק ליגת האלופות נגד רומא. ארבעה ימים לאחר מכן, הוא הבקיע שער הבכורה שלו בליגה הרוסית בניצחון 0–2 על זניט. את הדאבל הראשון שלו הבקיע בדרבי של מוסקבה, בניצחון 0–2 על ספרטק ב-6 באפריל 2019.

ב-21 ביוני 2023 הושאל סיגורדסון אל בלקברן רוברס. ב-26 בדצמבר 2023 חתם במועדון בהעברה קבועה.
ב-17 בפברואר 2025 חתם במאלמו.

## קריירה בנבחרת
הוא עשה את הופעת הבכורה שלו עבור איסלנד ב-15 בנובמבר 2018 בליגת האומות במשחק נגד בלגיה. ב-14 באוקטובר 2019 כבש שער בכורה עבור הנבחרת בניצחון נגד נבחרת אנדורה. ב-2 ביוני 2022 כבש שער בתיקו נגד נבחרת ישראל באצטדיון סמי עופר.

## קישורים חיצוניים

* ארנור סיגורדסון באתר ksi.is
## הערות שוליים

קטגוריה:קשרי כדורגל איסלנדים
קטגוריה:כדורגלני נורשפין
קטגוריה:כדורגלני צסק"א מוסקבה
קטגוריה:כדורגלני ונציה
קטגוריה:כדורגלני בלקברן רוברס
קטגוריה:כדורגלני מאלמה
קטגוריה:כדורגלני נבחרת איסלנד
קטגוריה:כדורגלנים איסלנדים
קטגוריה:ספורטאים זרים בשוודיה
קטגוריה:ספורטאים זרים ברוסיה
קטגוריה:ספורטאים זרים באיטליה
קטגוריה:ספורטאים איסלנדים באנגליה
קטגוריה:ילידי 1999
לורי לייטפוט

**לורי איליין לייטפוט** (באנגלית: **Lori Elaine Lightfoot**; נולדה ב-4 באוגוסט 1962) היא עורכת דין ופוליטיקאית אמריקאית, שכיהנה כראש עיריית שיקגו בשנים 2019–2023.

לייטפוט חברה במפלגה הדמוקרטית, והיא האישה האפרו-אמריקאית הראשונה והלהט"ב הראשון בתפקיד ראש עיריית שיקגו.

## ביוגרפיה
לייטפוט נולדה במאליסון שבאוהיו. היא עבדה כתובעת, וכעורכת דין במגזר הפרטי ועמדה בראש יחידת החקירות הפנימיות של משטרת שיקגו. במסגרת תפקיד זה היא הובילה צוות שחיבר דו"ח חריף על יחסם של השוטרים בשיקגו כלפי תושבי העיר השחורים.

במאי 2018 הודיעה לייטפוט על כוונתה להתמודד ראשות עיריית שיקגו. את המירוץ לתפקיד החלו 13 מתמודדים. לסיבוב הראשון של הבחירות, שנערך ב-26 בפברואר 2019 הגיעו תשעה מועמדים, ולייטפוט הובילה עם 17.54% מקולות הבוחרים. בסיבוב השני, ב-2 באפריל, התמודדה לייטפוט מול טוני פרקווינקל (Preckwinkle) וזכתה ב-73.71% מן הקולות.

### כהונתה כראשת העירייה
לייטפוט החלה את כהונתה כראש העירייה, במקום קודמה בתפקיד, רם עמנואל, ב-20 במאי 2019.
בתקופת כהונתה התמודדה העיר עם מגפת הקורונה ועם עלייה במספר הפשעים האלימים בעיר. יחסיה של לייטפוט עם איגוד המורים החזק בעיר היו מתוחים, בעיקר סביב שאלות של מימון לבתי הספר הציבוריים ובטיחות המורים בחזרה ללימודים פרונטליים עם ירידת הסיכון מהמגפה. מספר מקרי הרצח בעיר עלה באופן חד במהלך המגפה, בייחוד בשנת 2021, עם ירידה קלה בשנת 2022.

### בחירות 2023
לייטפוט התמודדה בסיבוב הראשון בבחירות לראשות העירייה בשנת 2023, שהנושא העיקרי בהן היה הטיפול בפשע. היא הגיעה למקום השלישי, עם כ-17.1% מהקולות, אחרי פול ולאס (33.75%) וברנדון ג'ונסון (20.27%). היא לא הצליחה להעפיל לסיבוב השני שהתקיים באפריל 2023. זו הייתה הפעם הראשונה מזה 40 שנה שראש עירייה שכיהן במשך קדנציה שלמה הפסיד בבחירות.

## חיים אישיים
לייטפוט נישאה לאיימי אשלמן ב-31 במאי 2014, ולשתיים בת מאומצת בשם ויויאן.

לייטפוט הופיעה במיני-סדרה בטלוויזיה בשם *The Second City Presents: The Last Show Left on Earth*.

## קישורים חיצוניים

*  

* 

## הערות שוליים

קטגוריה:חברות המפלגה הדמוקרטית (ארצות הברית)
קטגוריה:חברי המפלגה הדמוקרטית (ארצות הברית)
קטגוריה:ראשי עיריית שיקגו
קטגוריה:נשים בראשות עיריות בארצות הברית
קטגוריה:פוליטיקאיות לסביות אמריקאיות
קטגוריה:בוגרות בית הספר למשפטים באוניברסיטת שיקגו
קטגוריה:בוגרי בית הספר למשפטים באוניברסיטת שיקגו
קטגוריה:בוגרות אוניברסיטת מישיגן
קטגוריה:בוגרי אוניברסיטת מישיגן
קטגוריה:עורכות דין אמריקאיות במאה ה-20
קטגוריה:עורכי דין להט"בים
קטגוריה:אמריקאיות שנולדו ב-1962
קטגוריה:אמריקאים שנולדו ב-1962
ועדת השמות והמדליות האנטארקטית של אוסטרליה

**ועדת השמות והמדליות האנטארקטית של אוסטרליה** (באנגלית: **Australian Antarctic Names and Medals Committee**; או בראשי תיבות: **AANMC**) היא ועדה ממשלתית של ממשלת אוסטרליה אשר הוקמה בשנת 1952, ופורקה בשנת 2015.

## מטרות הוועדה
הוועדה הוקמה על מנת לייעץ לממשלת אוסטרליה בשני נושאים:
* ועדת שמות - ועדה מייעצת על מתן שמות לאתרים גאוגרפיים בשטח הטריטורייה האנטארקטית האוסטרלית, וכן לאתרים בהאי הרד ואיי מקדונלד.
* ועדת פרס - ועדה המייעצת למושל הכללי של אוסטרליה, להענקת המדליה האנטארקטית האוסטרלית.

חברי הוועדה ממונים על ידי השר בממשלת אוסטרליה האחראי על נושאי אנטארקטיקה.

## היסטוריה
הוועדה נוסדה בשנת 1952 בשם "**ועדת שמות האנטארקטית של אוסטרליה**".

בשנת 1982 השתנה שם הוועדה לשמה הנוכחי כדי לשקף את התפקידים הנוספים שהוועדה אחראית עליהם.

הוועדה הוחלפה בשנת 2015 על ידי ועדת השמות של המחלקה האנטארקטית של אוסטרליה.

## ראו גם
* המחלקה האנטארקטית של אוסטרליה
* הוועדה המדעית לחקר אנטארקטיקה - מפרסמת הגאזט המשווה של אנטארקטיקה
* ועדת השמות האנטארקטית של ניו זילנד
* הוועדה המייעצת לשמות אנטארקטיים של בריטניה
* הוועדה המייעצת לשמות אנטארקטיים

## קישורים חיצוניים
* 
* כללי מתן השמות לאתרים באנטארקטיקה, כפי שנקבעו על ידי ועדת השמות האנטארקטית של אוסטרליה

קטגוריה:הטריטוריה האנטארקטית האוסטרלית
קטגוריה:אוסטרליה: ממשל
קומפקטיפיקציה חד-נקודתית

**קומפקטיפיקציה חד נקודתית** היא דרך לבנות מרחב טופולוגי קומפקטי ממרחב טופולוגי כלשהו על ידי הוספת נקודה בודדת למרחב.

## הבנייה
יהא (X,\tau_X) מרחב טופולוגי. ניקח איזושהי נקודה שרירותית \infty \notin X  ונגדיר Y=X\cup \left\{ \infty \right\} . נגדיר טופולוגיה \tau_Y על Y - קבוצה U\subseteq Y תחשב פתוחה אם ורק אם מתקיים אחד מהתנאים הבאים:
# U הייתה במקור קבוצה פתוחה ב-X, כלומר U\in \tau_X.
# \infty \in U וגם Y\setminus U היא קבוצה קומפקטית.

## הוכחת נכונות הבנייה
נראה ש-Y הוא מרחב קומפקטי. יהא \mathcal{U} כיסוי פתוח של Y. קיימת V_0\in \mathcal{U} כך ש-\infty \in V_0, ומשום ש-V_0\in\tau_Y אזי Y\setminus V_0 היא קבוצה קומפקטית. אבל אז ל-Y\setminus V_0 יש תת-כיסוי סופי \left\{V_1,...,V_n\right\}, לכן \left\{V_0, V_1,...,V_n\right\} הוא כיסוי סופי של Y ונקבל ש-Y קומפקטית כנדרש.
## תכונה נוספת של Y

אם נניח ש-X הוא מרחב קומפקטי מקומית האוסדורף, אזי גם Y הוא מרחב האוסדורף. ואכן, ניקח שתי נקודות שונות x,y\in Y. אם x,y\in X אזי משום ש-X הוא מרחב האוסדורף, קיימות שתי קבוצות פתוחות ב-X וזרות U ו-V כך ש-x\in U ו-y\in V ונסיים כי כל קבוצה פתוחה ב-X היא קבוצה פתוחה ב-Y. אחרת, x=\infty או y=\infty ונניח בלי הגבלת הכלליות כי x=\infty. משום ש-X הוא מרחב קומפקטי מקומית, אזי קיימת V\in \tau_X (ובפרט, V\in \tau_Y) כך ש-y\in V וש-\overline{V} היא קבוצה קומפקטית. אבל אז הקבוצה U:=Y\setminus \left\{ \overline{V} \right\} היא קבוצה פתוחה ב-Y. בנוסף, נשים לב כי x=\infty \in U ובכך מצאנו זוג קבוצות פתוחות ב-Y וזרות כך ש-x\in U ו-y\in V ולכן נקבל ש-Y הוא מרחב האוסדורף כנדרש.

## ראו גם
* הטלה סטריאוגרפית
* קומפקטיפיקציה
* קומפקטיפיקציית סטון-צ'ך

## קישורים חיצוניים
* 

קטגוריה:קומפקטיות
תחנת האוטובוסים שערי צפון במוסקבה

**תחנת האוטובוסים "שערי צפון" ב[[מוסקבה]]** (ברוסית: **Московский автобусный вокзал Северные ворота**) היא תחנת אוטובוסים מרכזית הממוקמת ברובע חוברינו בצפון העיר מוסקבה. התחנה משרתת בעיקר קווי אוטובוס בינלאומיים ונמצאת בבעלות חברת התחבורה "מוסגורטרנס" (ברוסית: Мосгортранс) ומופעלת על ידה.

התחנה נחנכה בדצמבר 2018 במעמד ראש עיריית מוסקבה סרגיי סוביאנין.

## גלריה

קובץ:Открытие автовокзала «Северные ворота» (С.С. Собянин; 29 декабря 2018) 30.jpg|מבנה התחנה
קובץ:Открытие автовокзала «Северные ворота» (С.С. Собянин; 29 декабря 2018) 2.jpg|עמדות הביטחון
קובץ:Открытие автовокзала «Северные ворота» (С.С. Собянин; 29 декабря 2018) 24.jpg|אולם ההמתנה והקופות
קובץ:Открытие автовокзала «Северные ворота» (С.С. Собянин; 29 декабря 2018) 13.jpg|מסופי האוטובוסים

## ראו גם
* תחנת האוטובוסים שערי דרום במוסקבה

## קישורים חיצוניים

## הערות שוליים

קטגוריה:מוסקבה: תחבורה
קטגוריה:רוסיה: תחנות מרכזיות ומסופי אוטובוסים
נונאטאקי מאנינג

**נונאטאקי מאנינג** (באנגלית: **Manning Nunataks**) הם קבוצה של נונאטאקים המצויים בצד המזרחי של החלק הדרומי של מדף הקרח אמרי שבאנטארקטיקה. 

הנונאטאקטים מצויים 37 קילומטרים צפונית מזרחית מנונאטאק פיקרינג. 

הנונאטאקים מצויים בגובה של 4 מטרים מעל פני הים.

## היסטוריה
### גילוי הנונאטאקים
הנונאטאקים התגלו בצילומי אוויר שבוצעו על ידי משלחות המחקר הלאומיות האוסטרליות בשנת 1957.

### מקור השם
שמם של הנונאטאקים ניתן להם על ידי ועדת השמות האנטארקטית של אוסטרליה.  

הנונאטאקים נקראו על שם  א. ס. מאנינג (A.S. Manning), מחיל האוויר המלכותי האוסטרלי, ששירת בתחנת מוסון בשנת 1958.

## לקריאה נוספת
• S.L. Harley, I.C.W. Fitzsimons, Y. Zhao, editors, **[https://books.google.co.il/books?id=lYShAgAAQBAJ&pg=PA102&lpg=PA102&dq=%22Manning+Nunataks%22&source=bl&ots=UyKpmPfY90&sig=ACfU3U17Msl8lTEIfgISB41Xm8lCeg_H-Q&hl=en&sa=X&ved=2ahUKEwinuJSup7zhAhVBEVAKHe_nAqgQ6AEwCHoECAkQAQ#v=onepage&q=%22Manning%20Nunataks%22&f=false Antarctica and Supercontinent Evolution]**, P 102 

• W. F. Budd, M. J. Carry,  T. H. Jacka, **[https://www.igsoc.org/annals/3/igs_annals_vol03_year1982_pg36-41.pdf Results from the Amery Ice Shelf Project]** 

• Kim A. Krebs, **[https://eprints.utas.edu.au/20418/7/whole_KrebsKimA1998.pdf The Morphology and Dynamics of the Lower Lambert Glacier and Amery Ice Shelf System]** 

• W. BUDD, 1. LANDON SMITH and E. WISHART, **[https://eprints.lib.hokudai.ac.jp/dspace/bitstream/2115/20317/1/1_p447-467.pdf The Amery lee Shelf]**, P 449 

## קישורים חיצוניים
* נונאטאקי מאנינג באתר הסקר הגאולוגי של ארצות הברית
* נונאטאקי מאנינג באתר הגאזט האנטארקטי של ממשלת אוסטרליה
* נונאטאקי מאנינג באתר הגאזט האנטארקטי המשווה SCAR
* מפת אזור נונאטאקי מאנינג

## הערות שוליים

מאנינג
נור אל-עין

**נוּר אֶל-עֵין** (בערבית מצרית: **نور العين**, תעתיק מדויק: **נוּרֶ (א)לְעֵין**; בעברית: "אור העין") הוא אלבום מוזיקת פופ ערבית של הזמר המצרי עמר דיאב שיצא לאור ב-1996. אלבום זה הוא האלבום שהצליח ביותר מבין אלבומיו של הזמר.

## הפקה ופרסום
האלבום פורסם בשנת 1996 וזכה להצלחה הן במזרח התיכון והן בשאר העולם. הוא היה האלבום הנמכר ביותר באותה תקופה מבין שאר האלבומים של אמנים מזרח-תיכוניים.

שיר הנושא באלבום, **חביבי יא נור אל-עין** ("אהובי אור העין"), זכה להצלחה בינלאומית, בין היתר, בפקיסטן, הודו, ברזיל, איראן, אפגניסטן, ארגנטינה, צ'ילה, צרפת, ודרום אפריקה. גרסת הרמיקס של השיר זכתה לפופולריות רבה ברחבות ריקודים באירופה.

הווידאו קליפ שהופק עבור השיר יחד עם להקת **עַאלַם אֶל-פַן** (**عالم الفن**)   היה אחת ההפקות המפוארות והיקרות ביותר במזרח התיכון באותם ימים.

האלבום הוכר בפרסי המוזיקה העולמיים  כאלבום הנמכר ביותר במזרח התיכון בשנת 1996.

## רצועות האלבום
האלבום מכיל שמונה רצועות:
# **נוּר אֶל-עֵין** (**نور العين**; אור העין) (05:09)
#	**מֻש חַצְ'עַף (חַדְעַף)** (**مش حضعف**; לא נחלש) (05:25)
#	**נַפְס אֶל מַכַּאן** (**نفس المكان**; אותו המקום) (04:40)
#	**לֵילֶה מִן עֹמְרִי** (**ليلة من عمري**; לילה מחיי) (04:56)
# **עַאיזִין יְעֵ'ירוּכּ** (**عايزين يغيروك**; רוצים לשנותך) (05:52)
#	**מִן אַוַל מַרַּה** (**من أول مرة**; מהפעם הראשונה) (04:35)
#	**אֶוְעֶדְנִי** (**إوعدني**; הבטח לי) (05:25)
#	**יוֹמֵינְהֹם** (**يومينهم**; יומיים שלהם) (03:48)

## קישורים חיצוניים

* 

## הערות שוליים

קטגוריה:מוזיקה מצרית
קטגוריה:אלבומי פופ
קזינצברציקה

**קזינצברציקה** (בהונגרית: **Kazincbarcika**) היא עיר במחוז בורשוד-אבאוי-זמפלן שבצפון מזרח הונגריה. העיר הוקמה בשנת 1947 מאיחוד של שני הכפרים ברציקה (Barcika) ושאיוקזינץ (Sajókazinc). בשנת 1954 אוחדה גם עם הכפר ברנטה ובשנת 1999 נפרדו ברנטה וקזינצברציקה שוב.

## היסטוריה

## יהודי שאיוקזינץ
יהודים התיישבו במקום בשנת 1747 ורובם היו סוחרים, ומיעוטם עסקו בחקלאות. הקהילה היהודית התארגנה בשנת 1806 ובשנת 1813 הוקם בית כנסת ובמקום פעלו חברה קדישא ובית ספר.

במלחמת העולם הראשונה נפלו בקרבות תשעה מיהודי שאיוקאזניץ.

ובשנת 1941 נלקחו צעירים יהודים לשרות העבודה, עבודות כפייה לגברים יהודים עבור הצבא ההונגרי, שלחם לצד הגרמנים בחזית המזרח, רובם נספו.

במאי 1944 הובאו יהודי הכפר לשיוסנטפטר ומשם הועברו למישקולץ ובראשית יוני 1944 שולחו למחנה ההשמדה אושוויץ.

לאחר המלחמה חזרו תשעה יהודים לעיירה, שיפצו את בניין בית הכנסת ובסיוע השלטונות הקימו אנדרטה לזכר בני הקהילה שנספו בשואה. חיי הקהילה לא נתחדשו והיהודים עזבו אחרי זמן מה את המקום.

## יהודי ברציקה
גם בברציקה חיו מעט יהודים עליהם לא ידוע הרבה

## לקריאה נוספת
* שאיוקאזינץ בפנקס הקהילות הונגריה, עמוד 518
* שאיו-קאזינץ, בתוך: שלמה שפיצר, קהילות הונגריה: הקהילות החרדיות בהונגריה - תש"ד, ירושלים: מכון ירושלים, תשס"ט, עמוד 402–403. (נתוני האוכלוסין בספר מבוססים על מפקד קהילות הונגריה של המועצה המרכזית של יהודי הונגריה שנערך בפקודת שלטונות הכיבוש הנאצי באביב 1944)

## קישורים חיצוניים

*  
* הכפר באתר הלשכה המרכזית לסטטיסטיקה ההונגרית 
* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:הונגריה: ערים
קטגוריה:מחוז בורשוד-אבאוי-זמפלן
קטגוריה:קהילות יהודיות בהונגריה
קטגוריה:קהילות יהודיות שהושמדו בשואה
סברין ונדניינדו

**סברין ונדניינדו** (בצרפתית: **Séverine Vandenhende**; נולדה ב-12 בינואר 1974) היא ג'ודוקא עבר צרפתייה אשר התחרתה בקטגוריית המשקל עד 63 ק"ג.

ונדניינדו התחרתה פעם אחת במשחקים האולימפיים בסידני 2000 וזכתה במדליית הזהב בקטגוריית המשקל עד 63 ק"ג. בסיבוב הראשון היא ניצחה באיפון את ג'אנג סונג-סוק הדרום קוריאנית לאחר תרגיל אורה-נגה, בשמינית הגמר היא ניצחה באיפון את סופי רוברז' הקנדית לאחר תרגיל אוצ'י-מטה-סוקאשי וברבע הגמר היא ניצחה שוב באיפון את סליטה שוטס האמריקאית לאחר תרגיל אורה-נגה. בשלב חצי הגמר היא ניצחה בווזארי את אניה וון רקובסקי הגרמנייה ובגמר ונדניינדו גברה בניקוד יוקו על לי שופנג הסינית.

ונדניינדו מחזיקה במדליית זהב מאליפות העולם משנת 1997. באליפויות אירופה היא זכתה בשתי מדליות; מדליית כסף (2000) ומדליית ארד (1997). ונדניינדו התחרתה בשנת 1995 באוניברסיאדת פוקואוקה וזכתה במדליית הכסף.

במהלך הקריירה ונדניינדו זכתה במדליות רבות בתחרויות מהסבב העולמי וביניהן מדליות מטורנירי פריז ומוסקבה.

## הישגים בטורנירים בסבב העולמי

## קישורים חיצוניים

## הערות שוליים

קטגוריה:נשים ג'ודוקא צרפתיות
קטגוריה:אלופות עולם בג'ודו
קטגוריה:אלופות אולימפיות מצרפת
קטגוריה:אלופות אולימפיות: ג'ודו
קטגוריה:נשים ג'ודוקא באולימפיאדת סידני (2000)
קטגוריה:צרפתיות שנולדו ב-1974
קטגוריה:צרפתים שנולדו ב-1974
דניאפרו מוהילב

200px|ממוזער|לוגו דניאפרו מוהילב בעונת 2019.
**דניאפרו מוהילב** (בבלארוסית: **ФК Дняпро Магілёў**; ברוסית: **ФК Дняпро Могилёв**, או ** ФК Днёпр Могилёв**) היה מועדון כדורגל בלארוסי, מהעיר מוהילב, שהוקם כיורש לקבוצת דנייפר מוהילב, בעקבות מיזוג עם קבוצת לוץ' מינסק במרץ 2019. אצטדיון הבית היה אצטדיון ספרטק בעיר.

## היסטוריה

דניאפרו מוהילב נוסדה בתחילת 2019 כתוצאה ממיזוג בין דנייפר מוהילב (שהייתה קיימת משנת 1960) ולוץ' מינסק (שעל משאביה מסתמכת הקבוצה החדשה).

המועדון המאוחד קיבל את מקום הליגה של לוץ', את החסויות שלה ואת רוב הרכב הסגל, תוך שמירה על מספר קטן של שחקנים מדנייפר והעברתם למוהילב. קבוצות הנוער של שתי הקבוצות לא מוזגו והמשיכו את השתתפותן בתחרויות הנוער בנפרד.

בשנת 2020 פורק ובמקומו נולד מועדון דנייפר מוהילב (2020).

## קישורים חיצוניים
* 

* 
* 
* 
* 

## הערות שוליים

קטגוריה:קבוצות כדורגל בלארוסיות
קטגוריה:קבוצות כדורגל שהוקמו ב-2019
קטגוריה:דנייפר מוהילב
נמאן גרודנו (הוקי קרח)

**נמאן גרודנו** היא קבוצת הוקי קרח מקצוענית מהעיר גרודנו שבבלארוס המתמודדת בליגת העל הבלארוסית בהוקי קרח. באמתחתה שבע זכיות באליפות הלאומית והיא אחת המעוטרות בבלארוס.

## תארים
* **ליגת העל הבלארוסית בהוקי קרח (7):** 1998, 1999, 2001, 2013, 2014, 2017, 2018
* **הגביע הבלארוסי בהוקי קרח (2):** 2014, 2016
* **ליגת ההוקי של מזרח אירופה (1):** 1996
* **[[הגביע הקונטיננטלי בהוקי קרח|הגביע הקונטיננטלי]] (1):** 2014/15

## קישורים חיצוניים

* 

קטגוריה:קבוצות הוקי קרח בלארוסיות
קטגוריה:גרודנו
Hard Rock Hallelujah

**Hard Rock Hallelujah** (בתעתיק לעברית: **[[הארד רוק]] הללויה**; מוכר גם כ**רוק כבד הללויה**) הוא שיר שנכתב ובוצע בידי הלהקה הפינית "לורדי" אשר חבריה ידועים במנהגם להסתיר את פניהם וגופם באיפור כבד ותחפושות בהשראת סרטי אימה. השיר ייצג את פינלנד באירוויזיון 2006 והגיע למקום הראשון.

## השיר באירוויזיון
השיר נכתב ובוצע בידי להקת לורדי אשר הוציאו עבורו שני קליפים. השיר ייצג את פינלנד באירוויזיון 2006 שנערך באתונה וזכה במקום הראשון עם 292 נקודות. המספר הגבוה ביותר בהיסטוריה של האירוויזיון עד אז. השיר בוצע על רקע פירוטכניקה נרחבת, וחברי הלהקה ביצעו אותו עם תחפושות המפלצות הרגילות שלהם. מיסטר לורדי הוסיף לתחפושת שלו כובע עם דגל פינלנד. בעקבות הזכייה באירוויזיון, ב-26 במאי נשבר שיא גינס כאשר 80,000 איש התאספו בהלסינקי לאירוע קריוקי ענק שבמהלכו שרו את הארד רוק הללויה. בנוסף זכתה הלהקה ב"פרס התקשורת" ע"ש מרסל בזנסון עבור השיר. בעקבות הזכייה שינו בעיר רובניימי את שמה של כיכר סמפו במרכז העיר לכיכר לורדי.

## קישורים חיצוניים

* הביצוע באירוויזיון 2006 מתוך ערוץ היוטיוב הרשמי של האירוויזיון
* הקליפ הרשמי לשיר באתר יוטיוב

## הערות שוליים

קטגוריה:שירי אירוויזיון 2006
קטגוריה:שירי פינלנד באירוויזיון
קטגוריה:שירים באנגלית
קטגוריה:שירים שזכו באירוויזיון
קטגוריה:סינגלים שהגיעו למקום הראשון בפינלנד
יואל משה לנדא מיאברוב

רבי **יואל משה סג"ל לנדא מיאברוב** (ה'תקע"ז, 1816 - ג' בטבת ה'תרנ"ד, 1893) היה רב בערים ליז'ענסק מאגרוב ויאברוב, תלמיד אביו רבי מרדכי זיסקינד מסטריא ורבי שלום רוקח מבלז.

## ביוגרפיה
יואל משה נולד בשנת ה'תקע"ז לרבי מרדכי זיסקינד לנדא. בנעוריו למד תורה אצל אביו. בהגיעו לפרקו נישא לבת אחד מרבני העיר זאלקווא ועבר לגור שם. שם נשא ונתן בדברי תורה עם רבי שלמה קלוגר, ועם רב העיר רבי צבי הירש חיות.

בתחילה כיהן ברבנות העיר מאגרוב, בשנת תרכ"ה עבר לכהן ברבנות ליז'ענסק, ובשנת תרל"ה נתמנה לרב בעיר יאברוב, בעיר זו תיקן הרבה פרצות בענייני הדת, כן מינה לראשי הקהל רבנים אשר היו מעורים בין העם ומתריעים בפניו על כל הצריך תיקון. כאביו המשיך אף הוא להילחם בעוז נגד המשכילים, וחתם על קול קורא נגד הרפורמה וההשכלה יחד עם גדולי גליציה, כמו כן פרסם מכתב הקורא להתרחק מעליהם. עד בואו לעיר היו מתפללים בכל בתי הכנסת בנוסח אשכנז, והוא הנהיג להתפלל בנוסח ספרד.

בעת אשר החלו משתמשים בטכנולוגיות המבוססות על חשמל, נוצר פולמוס בין גדולי ישראל האם עשייה על ידי מכונה חשמלית נחשבת כעשייה 'לשמה' או לא, נידון זה היה בעיקר לגבי מצות מכונה וטויית ציצית לשמה. רבי יחזקאל משינוואה שנשא ונתן בעניין שלח את דעתו לאביו רבי חיים מצאנז, ששלח את השאלה לרבי יואל משה אשר הכריע לאיסור, ומכח זה פסק רבי חיים מצאנז בספרו שו"ת דברי חיים, לאסור.

בנו מספר כי היה לומד תורה בקדושה, והיה יודע על חידושי תורה שנאמרו לפניו, האם המחדש הוא יהודי ירא שמים אם לאו, אף שאותו אדם לא היה לפניו.

נפטר במוצאי חנוכה ג' בטבת תרנ"ד ונקבר בבית הקברות העתיק בעיר יאברוב.

## משפחתו
* בנו, רבי נפתלי הירץ סג"ל לנדא מסטרליסק מחבר הספרים אהבת ציון וחקר הלכה.
* חתנו, רבי דוד מנחם מאניש באב"ד רבה של טרונופול מחבר שו"ת חבצלת השרון.
* חתנו, רבי משה הורשובסקי.
* חתנו, רבי דוד רוטמן.
* חתנו, רבי עזריאל זושא הלוי קארענרייך.

## הערות שוליים

קטגוריה:רבנים פולנים
קטגוריה:ילידי 1816
קטגוריה:נפטרים ב-1893
נמאן גרודנו (כדורגל)

**נמאן גרודנו** (בבלארוסית: **ФК Нёман Гродна**; ברוסית: **ФК Неман Гродно**) הוא מועדון כדורגל בלארוסי מהעיר גרודנו, הנקרא על שמו של נהר ניימן ונוסד בשנת 1964. מאז 1992 הקבוצה השתתפה בכל עונות הליגה העליונה של בלארוס.

## היסטוריה
מאז 1964, הקבוצה שיחקה בליגה השלישית בחשיבותה במערך ליגות הכדורגל הסובייטיות כמעט כל הזמן, למעט שתי עונות (1968 ו-1969) כשהתמודדה בליגה השנייה. הקבוצה הייתה קרובה להעפיל לליגה הראשונה בשנת 1966 וב-1980, אבל איבד את הסיכויים לקראת סוף העונה, בשני המקרים.

מאז 1992 נמאן משתתפת בליגת העל הבלארוסית. בשנת 1993, הקבוצה זכתה בגביע הבלארוסי. השנים המוצלחות ביותר של הקבוצה היו בתחילת שנות ה-2000, כאשר אחרי שסיימה במקום הרביעי ברציפות, סיימה את עונת 2002 במקום השני, כשהיא שנייה רק לבאטה בוריסוב.

בעונת 2024 זכתה בגביע השני שלה כשגברה על איסלוץ' בגמר והיא שחזרה את ההישג גם בעונה העוקבת, בעונת 2025, כשגברה על טורפדו ז'ודינו.

## תארים
* **[[ליגת העל הבלארוסית בכדורגל|ליגת העל הבלארוסית]]**
** סגנות (1): 2002
* **[[הגביע הבלארוסי]]**
** זכייה (3): 1993, 2024, 2025
** גמר (2): 2011, 2014
* **הסופר קאפ הבלארוסי**
** סגנות (1): 2024

## ראו גם
*נמאן גרודנו (הוקי קרח)
## קישורים חיצוניים
* 

קטגוריה:קבוצות כדורגל בלארוסיות
קטגוריה:דפים עם תרגומים שלא נסקרו
קטגוריה:קבוצות כדורגל שהוקמו ב-1964
קטגוריה:גרודנו
הומל (הוקי קרח)

**הומל** (ברוסית: **ХК Гомель**) הוא מועדון הוקי קרח מהעיר הומל שבבלארוס. המועדון נוסד בשנת 2000 ומשתתף בליגת העל הבלארוסית.

## תארים
* **ליגת העל הבלארוסית:**
** **זכייה (1)** : 2003
** **סגנות ()**: 2009
* **הגביע הבלארוסי:**
** **זכייה (5)**: 2003, 2004, 2007, 2012, 2017
** **סגנות (2)**: 2002, 2004

## קישורים חיצוניים

*  

קטגוריה:קבוצות הוקי קרח בלארוסיות
קטגוריה:הומל: ספורט
שחטיור סליהורסק (הוקי קרח)

**שחטיור סליהורסק** הוא מועדון הוקי קרח שמבוסס בעיר סליהורסק, בלארוס. המועדון נוסד בשנת 2009 ומתמודד בליגת העל הבלארוסית. המועדון הוקם כדי לשמש כקבוצת מילואים עבור דינמו מינסק מליגת KHL.

## תארים
* **[[ליגת העל הבלארוסית בהוקי קרח|אליפות בלארוס]] (1):** 2015

## ראו גם
*שחטיור סליהורסק

## קישורים חיצוניים

* 

קטגוריה:קבוצות הוקי קרח בלארוסיות
קטגוריה:סליהורסק: ספורט
מסך דק

ממוזער|290px|טלוויזיית מסך שטוח
**מסך דק** הוא סוג של צג שעוביו קטן באופן יחסי בהשוואה לסוגי צגים אחרים, ולרוב עומד על מספר סנטימטרים בודדים. המסך הדק הפך לנפוץ עבור מחשבים וטלוויזיות במהלך העשור הראשון של המאה ה-21 וטכנולוגיות הפעולה הנפוצות של המסך הדק הן TFT LCD, פלזמה ו-OLED.

## מאפיינים
* זמן תגובה (בדרך כלל 2 עד 25 מילישניות עבור אפור לאפור).
* ניגודיות (בדרך כלל 300:1 עד 8000:1).
* בהירות (בדרך כלל 200 עד 500 קנדלה למ"ר).

## יתרונות על פני מסכי CRT
* ניתן לייצר את צג כבעל חזית שטוחה או קמורה, ואף כצג בעל צורה גמישה או מתקפלת.
* התמונה הרבה יותר חדה מאשר מסכי CRT.
* מפיק פחות קרינה אלקטרומגנטית.
* יעיל יותר מבחינת צריכת אנרגיה.
* מסכים דקים קומפקטיים יותר.
* אין הבהובים.

## גלריית תמונות

קובץ:Taipei Mini-Big Egg 02.jpg|מספר מסכים דקים מסוג LED אשר מציגים פרסומות וקדימונים של סרטי קולנוע חדשים על גבי החזית של המבנה טאיפיי ארנה
קובץ:Kindle_Paperwhite_3G.jpg|קורא הספרים האלקטרוני אמזון קינדל מכיל גם הוא מסך דק
קובץ:Expo_line_passenger_information_display..jpg|מסך דק מסוג LCD המציג מידע לנוסעים בשירות הרכבת
קובץ:Flat_panel_display_image.png|מסך דק מהצד


## ראו גם
* שפופרת קרן קתודית (התקן תצוגה)

קטגוריה:ערכים שבהם תבנית בריטניקה אינה מתאימה
קטגוריה:ארצות הברית: המצאות
קטגוריה:טכנולוגיות מסכים
קטגוריה:חומרה
קטגוריה:טלוויזיה: טכנולוגיה
קטגוריה:מכשירי אלקטרוניקה בידורית
מוריס קליינהאוז

ממוזער|מוריס קליינהאוז
**מוריס קליינהאוז** (1927 – פברואר 2014) היה פסיכיאטר ומהפנט ישראלי.

## קורות חייו
קליינהאוז נולד בסנטיאגו בירת צ'ילה. שם למד רפואה והתנסה לראשונה בהיפנוט. הוא עלה לישראל בשנת 1952, התגורר בקיבוץ נירים ועד לשנת 1957 עבד כרופא כפרי ביישובי האזור. התמחה בפסיכיאטריה במרכז לבריאות הנפש באר יעקב. בשנת 1962 הקים את האגודה הישראלית להיפנוזה. בהמשך מונה למנהל המרכז הקהילתי לבריאות הנפש ביפו ולראש שירותי בריאות הנפש במשרד הבריאות. היה מרצה בכיר בפסיכיאטריה באוניברסיטת תל אביב. בשנותיו האחרונות היה מנהל השירות להיפנוזה ופסיכופיזיולוגיה במרכז הרפואי שיבא.

קליינהאוז קידם בישראל את אפשרות הטיפול בהיפנוזה ולימד רופאים רבים את שיטת ההיפנוט. במהלך חייו נעזרו בו השב"כ, "המוסד" ומשטרת ישראל. לדוגמה, תרומתו של קליינהאוז הייתה ניכרת בתפיסת "צלפת הטוּטוּ" – אישה שירתה בעוברי אורח מאקדח טוטו שהחזיקה בארנקה. הוא היפנט שני עדי ראייה וכך הצליח לגרום להם לתאר את דיוקנה של הצלפת.

בשנת 1975 הופנטה תלמידת התיכון יפה סויסה על ידי המהפנט אבישלום דרורי. היא נכנסה לתרדמת שנמשכה ימים אחדים ורק ד"ר קליינהאוז הצליח בעזרת היפנוזה להעיר אותה. בעקבות אירוע זה נחקק בשנת 1984 חוק השימוש בהיפנוזה שקידם קליינהאוז. ישראל הייתה למדינה הראשונה בעולם שמגבילה את השימוש בהיפנוזה למטפלים מורשים בלבד.

בשנת 2000 קיבל פרס מטעם האגודה הבינלאומית להיפנוזה.

מוריס קליינהאוז נפטר בפברואר 2014, נקבר בבית העלמין של קיבוץ מעברות והותיר אחריו אישה ושני ילדים.

## קישורים חיצוניים
* 
* נחי אלון, לזכרו של פרופ' מוריס קליינהאוז, באתר האגודה הישראלית להיפנוזה

## הערות שוליים

קטגוריה:ישראלים ילידי צ'ילה
קטגוריה:עולים בשנות ה-1950
קטגוריה:נירים: אישים
קטגוריה:פסיכיאטרים ישראלים
קטגוריה:סגל אוניברסיטת תל אביב: רפואה
קטגוריה:מהפנטים ישראלים
קטגוריה:אישים הקבורים במעברות (קיבוץ)
קטגוריה:ישראלים שנולדו ב-1927
קטגוריה:ישראלים שנפטרו ב-2014
Dongfeng Fengshen S30

**Dongfeng Fengshen S30** היא מכונית משפחתית מתוצרת יצרנית הרכב הסינית **Dongfeng Motor Corporation** , (שם בסינית: **东风风神**) אשר יוצרה בין השנים 2010–2016 בסין.

## Dongfeng Fengshen S30

* 4 דלתות.
* 5 נוסעים
* מנועי בנזין.
* מנוע הנעה קדמית.
* דגמי "Dongfeng Fengshen S30" יוצרו ב-5 דרגות גימור שונות.
* מחיר היחידה מדגם "Dongfeng Fengshen S30" בסין עמד על 69,800-93,800 רנמינבי (שנת 2010).
* במרץ 2013 עבר הדגם מתיחת פנים. מחיר היחידה מדגם "Dongfeng Fengshen S30", לאחר מתיחת הפנים,  עמד על 67,800-88,800 רנמינבי (שנת 2013, בסין).

## תמונות

קובץ:Dongfeng Fengshen S30 facelift 01 China 2014-04-28.jpg | דגם "Dongfeng Fengshen S30" 
קובץ:DFM S30.JPG | דגם "Dongfeng Fengshen S30" 
קובץ:Dongfeng Fengshen S30 facelift 01 -- Auto China -- 2014-04-23.jpg | דגם "Dongfeng Fengshen S30" 
קובץ:Dongfeng Fengshen S30 facelift 02 Auto China 2014-04-23.jpg | דגם "Dongfeng Fengshen S30" 
קובץ: Dongfeng Fengshen S30 facelift 02 China 2014-04-28.jpg| דגם "Dongfeng Fengshen S30" 

## ראו גם
* Dongfeng Fengxing Jingyi S50

## קישורים חיצוניים
* 

* 

## הערות שוליים

קטגוריה:דגמי מכוניות שהושקו ב-2010
קטגוריה:מכוניות משפחתיות
קטגוריה:כלי רכב המיוצרים בסין
דדשטפולצ'אן

**דדשטפולצ'אן** (בהונגרית: **Dédestapolcsány**) הוא כפר במחוז בורשוד-אבאוי-זמפלן שבצפון-מזרח הונגריה. הכפר הוקם בשנת 1950 כתוצאה מאיחוד בין שני הכפרים Bántapolcsány, באנטפולצ'אן ו-Dédes, דדש.
כמו כפרים רבים באירופה גם אוכלוסיית דדשטפולצ'אן נמצאת בירידה שנים רבות מ-1,732 תושבים בשנת 1990 עד 1,460 תושבים בשנת 2018 (ירידה של מעל 15%).

בכפרים היו מעט יהודים ובמקום קיים בית קברות יהודי.

יהודי באנטפולצ'אן

יהודי דדש

## קישורים חיצוניים

*  
* נתוני הכפר באתר הלמ"ס ההונגרי

## הערות שוליים

קטגוריה:הונגריה: כפרים
קטגוריה:קהילות יהודיות שהושמדו בשואה
קטגוריה:מחוז בורשוד-אבאוי-זמפלן
קטגוריה:יישובים שהוקמו ב-1950
Dongfeng Fengshen A30

**Dongfeng Fengshen A30** היא מכונית משפחתית מתוצרת יצרנית הרכב הסינית **Dongfeng Motor Corporation** , (שם בסינית: **东风风神**) אשר מיוצרת משנת 2014 ועד היום בסין.

## Dongfeng Fengshen A30
 
* מכירת דגמי "Dongfeng Fengshen A30" החלה בסין ב-29 באוגוסט שנת 2014.
* 4 דלתות.
* 5 נוסעים.
* מנוע בנזין - 1.5 ליטר מסוג "Dongfeng  DFMA15".
* מנוע הנעה קדמית.
* קיבולת מכל דלק - 50 ליטר.
* צמיגים: 195/60 R15.
* מחיר היחידה מדגם "Dongfeng Fengshen A30" בסין עמד על 65,700-85,700 רנמינבי (שנת 2014).
### דרגות גימור
* "Standard 1.5 MT" - מחיר היחידה 65,700 רנמינבי, שנת 2014, בסין.
* "Comfort 1.5 MT" - מחיר היחידה 68,700 רנמינבי, שנת 2014, בסין.
* "Deluxe 1.5 AT" - מחיר היחידה 74,700 רנמינבי, שנת 2014, בסין.
* "Elite 1.5 MT" - מחיר היחידה - 79,700 רנמינבי, שנת 2014, בסין.
* "1.5 MT Premium" - מחיר היחידה 80,700 רנמינבי, שנת 2014, בסין.
* "1.5 AT Top" - מחיר היחידה 85,700 רנמינבי, שנת 2014, בסין.

## תמונות

קובץ:Dongfeng Fengshen A30 03 China 2015-04-13.jpg | דגם "Dongfeng Fengshen A30" 
קובץ:Dongfeng Fengshen A30 02 China 2015-04-13.jpg | דגם "Dongfeng Fengshen A30" 

## ראו גם
* Dongfeng Fengxing Jingyi S50

## קישורים חיצוניים
* 

## הערות שוליים

קטגוריה:דגמי מכוניות שהושקו ב-2014
קטגוריה:מכוניות משפחתיות
קטגוריה:כלי רכב המיוצרים בסין
Congratulations (שיר של סילביה נייט)

"**Congratulations**" (בעברית: "**ברכות**") הוא שיר באנגלית שנכתב על ידי סילביה נייט, הולחן על ידי סולברדור ביירני סולברדסון ובוצע על ידי נייט. השיר ייצג את איסלנד בתחרות הזמר של האירוויזיון לשנת 2006 שהתקיימה באתונה, יוון, בעקבות בחירה פנימית שעשתה רשות השידור האיסלנדית.

## ניתוח המילים
מילות השיר נכתבו על ידי סילביה נייט עצמה. בגרסה האיסלנדית הראשונית של השיר הוא נקרא "מזל טוב איסלנד" (Congratulations Iceland) ומילותיו התמקדו בעיקר בהאדרת האומה האיסלנדית, אך בתרגומו לאנגלית הוא הפך לשיר שנועד להאדיר את ה"אגו" של הדיווה הגדולה - סילביה נייט.

השיר נפתח בזלזול של נייט כלפי האומה האירופאית הלא איסלנדית: "נולדתי ברייקיאוויק, בליגה אחרת, לא כמו כל זבל אירופי אחר". לאחר מכן מתחילה נייט בהאדרתה של עצמה, היא בטוחה לאורך כל השיר שהיא הולכת לזכות בתחרות: "ההצבעה בפנים, אני הולכת לזכות, חבל על האחרים..." בבית השני בשיר מדברת נייט על השיר שלה: "השיר שלי - מגניב לגמרי, ממש לא החדשות של אתמול, לוהט מאוד אבל לא יותר מדי הומוסקסואלי." בפזמון מדברת נייט אל חובבי האירוויזיון באומרה: "ברכות! הגעתי, אני סילביה נייט ואני נוצצת מאוד. אומת אירוויזיון יקרה, החלום שלכם התגשם, חיכיתם וחיכיתם שאבוא להציל אתכם."

השיר נחשב לפרובוקטיבי מאוד והוא מונה אזכור למקלחת זהב (סילביה צועקת: "אלוהים אדירים, זו מקלחת זהב!" כאשר קונפטי זהוב יוצא מתוך מוט) וזלזול באלוהים ("היי, אלוהים? מה קורה כפרה?"). השיר זכור מאוד בקרב חובבי האירוויזיון והוא אייקון אירוויזיוני.

## מצעדים ודירוגים

קטגוריה:שירי אירוויזיון 2006
קטגוריה:שירי איסלנד באירוויזיון
קטגוריה:סינגלים שהגיעו למקום הראשון באיסלנד
Baojun RS-5

**Baojun RS-5** הוא דגם של קרוסאובר קומפקטי ומהודר, המוגדר SUV, מתוצרת יצרנית הרכב הסינית
Baojun  אשר מיוצרת משנת 2018 ועד היום.

היצרן "Baojun" הוא חברת בת של סאיק מוטור בשליטה ובשיתוף (joint venture) קונצרן הרכב האמריקאי ג'נרל מוטורס, ויצרן הרכב הסיני SAIC.

## "Baojun RS-5"

* 5 דלתות.
* 5 נוסעים.
* מנוע בנזין.
* מנוע הנעה קדמית.
* עיצוב פנים מהודר.
* קיבולת מכל דלק - 62 ליטר.
* צמיגים: 225 / 55 R18.
* 4 רמות גימור.
* מחיר היחידה מדגם "Baojun RS-5" בסין עמד על 115,800-145,800 רנמינבי (שנת 2018).

## גלריה

קובץ:Baojun RS-5 001 China 2019-03-17.jpg | דגם "Baojun RS-5"
קובץ:Baojun RS-5 02 China 2019-03-21.jpg | דגם "Baojun RS-5"
קובץ:Baojun RS-5 03 China 2019-03-21.jpg | דגם "Baojun RS-5"
קובץ:Baojun RS-5 03 China 2019-03-17.jpg | דגם "Baojun RS-5"
קובץ:2018 Baojun RS-5 (front).jpg | דגם "Baojun RS-5", שנת 2018
קובץ:Baojun RS-5 04 China 2019-03-17.jpg | דגם "Baojun RS-5"


## ראו גם
* קרוסאובר (מכונית)
* Baojun 310
* Baojun 360
* Baojun 510
* Baojun 560

## קישורים חיצוניים

* 
* 
* 
* אתר היצרן (sgmw.autobaojun.cn/RS-5/20190115)

## הערות שוליים

קטגוריה:קרוסאובר
קטגוריה:דגמי מכוניות שהושקו ב-2018
RS5
גנגטוק

**גנגטוק** (בהינדית ובנפאלית: ; באנגלית: **Gangtok**) היא עיר בצפון-מזרח הודו. גנגטוק היא בירת המדינה ההודית סיקים. מספר התושבים בעיר היה 100,286 נכון ל-2011. גנגטוק ממוקמת ברכס ההימלאיה המזרחי, בגובה 1,650 מטר מעל פני הים.

בשנת 1840 הפכה גנגטוק לאתר עלייה לרגל בודהיסטי פופולרי בעקבות בניית מנזר אנצ'י . בשנת 1894 הועברה בירת סיקים לגנגטוק. בתחילת המאה ה-20, הפכה גנגטוק למוקד מרכזי על המסלול המסחרי שבין להאסה בטיבט וערים שונות בהודו ובהם קולקטה. לאחר שהודו זכתה בעצמאותה מבריטניה ב-1947, בחרה סיקים להישאר מונרכיה עצמאית, כשגנגטוק היא בירתה. בעקבות ניסיונות פלישה סיניים, סופחה סיקים להודו ב-16 במאי 1975, כאשר גנגטוק נותרה בירתה.

## קישורים חיצוניים

*  
* 

קטגוריה:הודו: ערים
קטגוריה:סיקים
קטגוריה:המדינות והטריטוריות של הודו: ערי בירה
סיקינדראבאד

**סיקינדראבאד** (בטלוגו: **సికింద్రాబాద్**; באורדו: **سکندر آباد**, סיכנדראבאד; בהינדי: **सिकंदराबाद**, סיקנדראבאד) היא עיר במרכז הודו. סיקינדראבאד ממוקמת במחוז היידראבאד שבמדינה ההודית טלנגאנה. מספר התושבים בעיר היה 213,698 נכון ל-2011. סיקינדראבאד נמצאת בגובה 543 מטר מעל פני הים.

## דפוסי אקלים
עונת הקיץ בסיקינדראבאד נמשכת מסוף פברואר עד תחילת יוני, עונת המונסון נמשכת מסוף יוני ועד תחילת אוקטובר, ועונת החורף נמשכת מסוף אוקטובר עד תחילת פברואר. בערבים ובבקרים, האקלים קריר יחסית. רוב הגשמים יורדים באזור העיר בחודשי המונסון בין יוני לספטמבר.

החורף נמשך רק כחודשיים וחצי שבמהלכם הטמפרטורה יורדת מדי פעם ל-10 מעלות צלזיוס במהלך דצמבר וינואר. חודש מאי הוא החודש החם ביותר, כאשר הטמפרטורה היומית המינימלית הממוצעת היא 26 מעלות צלזיוס והטמפרטורה היומית המקסימלית הממוצעת היא 38.8 מעלות צלזיוס. ינואר הוא החודש הקר ביותר עם כאשר הטמפרטורה היומית המינימלית הממוצעת היא 14.7 מעלות צלזיוס והטמפרטורה היומית המקסימלית הממוצעת היא 28.6 מעלות צלזיוס.

## קישורים חיצוניים


* Secunderabad Community, Secunderabad Community Website
* Hyderabad-india.net, Hyderabad info
* hyderabad.org.uk, history of Secunderabad


קטגוריה:ערכים שבהם תבנית בריטניקה אינה מתאימה
קטגוריה:הודו: ערים
קטגוריה:טלנגאנה
קטגוריה:יישובים שהוקמו ב-1806
Baojun 360

**Baojun 360** הוא מיניוואן קומפקטי מתוצרת יצרנית הרכב הסינית
Baojun  אשר מיוצר משנת 2018 ועד היום.

היצרן "Baojun" הוא חברת בת של "SAIC-GM-Wuling"  (בסינית: "上汽通用五菱汽车股份有限公司") בשליטה ובשיתוף (joint venture) קונצרן הרכב האמריקאי ג'נרל מוטורס, ויצרן הרכב הסיני SAIC.

## Baojun 360

* 5 דלתות.
* 6 מושבים בתצורה 2+2+2.
* מנוע קדמי.
* מנוע בנזין - 1.5 ליטר.
* מנוע הנעה קדמית.
* נפח תא מטען כולל - 1,350 ליטר.
* קיבולת מכל דלק - 40 ליטר.

### דגמים
* "1.5L 6MT Comfort" - מחיר היחידה 56,800 רנמינבי (נכון לשנת 2018 בסין).
* "1.5L 6MT Elite" - מחיר היחידה 63,800 רנמינבי (נכון לשנת 2018 בסין).
* "1.5L 6MT Luxury" - מחיר היחידה 69,800 רנמינבי (נכון לשנת 2018 בסין).
* "1.5L AMT Elite" - מחיר היחידה 69,800 רנמינבי (נכון לשנת 2018 בסין).
* "1.5L AMT Luxury" - מחיר היחידה 75,800 רנמינבי (נכון לשנת 2018 בסין).

## תמונות

קובץ:Baojun 360 side.jpg| דגם "Baojun 360" 
קובץ:Baojun 360 rear.jpg| דגם "Baojun 360" 
קובץ:Baojun 360 002.jpg| דגם "Baojun 360" 


## ראו גם
* מיניוואן
* Baojun 510
* Baojun RS-5

## קישורים חיצוניים

* 
* 
* 

## הערות שוליים

קטגוריה:מיניוואנים
קטגוריה:דגמי מכוניות שהושקו ב-2018
360
ג'האנסי

**ג'האנסי** (בהינדי: ; באורדו: **جھانسی**; באנגלית: **Jhansi**) היא עיר היסטורית בהודו אשר ממוקמת במחוז ג'האנסי שבדרום מערב מדינת אוטר פרדש. מספר התושבים בעיר היה 505,693 נכון ל-2011. ג'האנסי ממוקמת בגובה 285 מטר מעל פני הים. העיר של ימינו היא שוק חקלאי שנמצא בצומת דרכים ורכבות מרכזי.

העיר, המוקפת חומה, התרחבה סביב מצודה שנבנתה בשנת 1613. האזור כולו נרכש על ידי הבריטים בשנת 1853.

## דפוסי אקלים
עונת החורף בג'האנסי משכה מסביבות אוקטובר עד סוף פברואר, עונת האביב נמשכת מסוף פברואר ועד אפריל, ועונת הקיץ נמשכת מאפריל עד סוף יוני. עונת המונסון מתחילה לרוב בשבוע השלישי של יוני (אם כי זה משתנה מעט משנה לשנה) ומסתיימת לרוב בשבוע האחרון של ספטמבר. ממוצע הגשמים עבור העיר הוא כ-900 מ"מ בשנה אשר יורדים כמעט אך ורק במהלך שלושה וחצי החודשים של המונסון. בעוד שבקיץ ישנם טמפרטורות גבוהות במיוחד (עד 47 מעלות צלזיוס במהלך מאי), בחורף הטמפרטורות יכולות להגיע ל־0–1 מעלות צלזיוס.

## קישורים חיצוניים

* 
* 

## הערות שוליים

קטגוריה:אוטר פרדש: ערים
קטגוריה:יישובים שהוקמו ב-1613